Пакуль жа (на 20 мая) выдаткі былі размеркаваны больш-менш дакладна. Мільён перадаплаты аддалі школьнай сталовай з разліку, што на кожнага вучня пойдзе па 200 тысяч рублёў плюс свая садавіна, сокі, мінеральная вада, пры гэтым трэба дакупіць аднаразовыя шклянкі. За прадуктамі для пікніка на прыродзе пасля апошняга званка бацькі збіраліся ехаць на Камароўскі рынак, каб набыць мяса, і ў фірменны магазін аднаго з айчынных мясакамбінатаў — за паўфабрыкатамі, дзе спадабаліся і цана, і якасць прадукцыі.